Abrantes
Store norske leksikon,Historie,Historiske hjelpevitenskaper,Adelsvesen
Abrantes er en spansk og fransk hertugtittel samt portugisiske adelstitler, som alle henspiller på den portugisiske byen av samme navn 120 kilometer nordøst for Lisboa.
Den spanske tittelen ble gitt av kong Filip 4 i 1642 til den portugisisk adelsmannen Afonso de Lencastre, men tittelen ble aldri anerkjent i Portugal. I Spania opprettholdes den imidlertid og kom gjennom arv til slekten Carvajal i 1733 og til slekten Zuleta i 1939.Den franske tittelen ble i 1808 av Napoleon Bonaparte tildelt marskalk Jean-Andoche Junot (1771–1813) etter at denne passerte gjennom byen i 1807. Tittelen døde ut med hans sønn i 1859, men ble fornyet for svigersønnen Maurice Le Ray i 1869.I Portugal bar medlemmer av slekten Almeida tittelen greve av Abrantes fra 1476 til 1650, da slekten døde ut i mannslinjen. En etterkommer gjennom kvinneledd fikk tittelen marki av Abrantes i 1718, og hans datter og datterdatter bar tittelen hertuginne av Abrantes i årene 1753–1780. Les mer i Store norske leksikon adel Spanias historie Frankrikes historie Portugals historie